Overhex Somer-Piekniekkonsert met Spoegwolf | Worcester
LOCAL TIME: 10:01 am | Thursday, 15 November
Where am I? ShowMe™ » Worcester > Events & Entertainment > Bands & Gigs > Overhex Somer-Piekniekkonsert met Spoegwolf
Overhex Somer-Piekniekkonsert met Spoegwolf
Posted in Bands & Gigs, DJs, Events & Entertainment, Kid Friendly Venues, Live Shows, Musical Events
Dates: 26/01/2019 to 26/01/2019
Times: 18h00 oop
Klink ‘n glasie op die maat van alternatiewe Afrikaanse musiek wanneer Spoegwolf op Saterdag, 26 Januarie 2019 by Overhex Winery & Bistro se jaarlikse Somer- Piekniekkonsert buite Worcester optree.
Geniet die lekker piekniek-atmosfeer en ontspan met die soel klanke van hierdie plaaslike indie musieklegendes wat reeds sedert 2012 musiekliefhebbers regoor die land bekoor.
Aanhangers sal bly wees om te hoor dat Spoegwolf se vierde album, Koma, in Februarie 2019 uitgereik word. As ‘n voorsmakie sal hulle in Desember ‘n enkelsnit (single) van hierdie langverwagte album bekendstel. Hou dus jou oor op die grond!
Die gewilde Overhex Balance, Survivor en nuwe Mensa wyne sal beskikbaar wees om saam met jou piekniek by hul konsert in Januarie te geniet.
Spoegwolf het onlangs met Mensa saamgesmelt vir die bekendstelling van hierdie lekker boekklub-wyn. Mensa vertel ‘n boeiende storie as die eerste Suid-Afrikaanse wyn om in vergrote werklikheid (augmented reality) sy verskyning te maak met behulp van ‘n geniale selfoontoepassing (app) vir jou slimfoon.
Die nuwe Mensa reeks bestaan uit drie spogwyne ideaal vir alledaagse genot. Balance is ‘n gesellige wynreeks wat iets vir elke smaak bied vir die ligter oomblikke van die lewe. Die Survivor reeks is ‘n ware uitdrukking van die vrye gees en ryk terroir van die Swartland, een van die land se mees dinamiese wynstreke.
Kaartjies vir die Overhex Somer-Piekniekkonsert kos R250 per persoon en sluit ‘n piekniekmandjie propvol lekkernye in. Kaartjies is vanaf 1 November 2018 by die kelder beskikbaar. Vir meer inligting skakel Tel: (023) 347 5012 of stuur ‘n e-pos aan functions@overhex.com. Vir verdere navrae besoek Overhex Winery & Bistro op Facebook.
Physical Address: Overhex Winery & Bistro, Worcester
Telephone: +27(0)23 347 5012 Email: unctions@overhex.com Latitude: 42.262593 Longitude: -71.802293
Overhex Somer Piekniekkonsert Met Spoegwolf